Grønne tak

Grønne tak er en betegnelse på tak som er helt eller delvis dekket av vegetasjon. Vi har lang tradisjon for grønne tak i Norge, da i form av torvtak. Grønne tak deles ofte i to hovedtyper; ekstensive og intensive. Ekstensive grønne tak kjennetegnes ved et tynt lag av jord/vekstmedium og typiske planteartes innenfor sukkulenter, gress og moser. Bergknappslekta (Sedum) er mye brukt. Ekstensive grønne tak krever generelt lite vedlikehold. Intensive grønne tak har på sin side tykkere lag av jord/vekstmedium og kan utformes som takhage med busker og mindre trær. Disse krever følgelig mer vedlikehold for å opprettholde sin estetiske verdi.

Hvorfor anlegge grønne tak?
Vegetasjonsdekte tak forbruker og forsinker nedbøren som faller her, og kan på den måten redusere problemer med regnflom i urbane områder.
Den kjølende effekten av fordampning kan gi redusert kjølebehov sommerstid, samtidig som isolasjonsegenskapene kan redusere oppvarmingsbehovet vinterstid.
Vegetasjonen på grønne tak filtrerer bort/samler opp forurensning fra lufta.
Grønne tak gir nye leveområder og øke områdets biodiversitet 
Motvirke ”varmeøy-effekten"
Areal for produksjon av nytteplanter (blant annet mat)
Rekreasjon/visuelt vakrere bybilde

Se også 
Torvtak
Regnbed
Bærekraftig infrastruktur

Referanser

Eksterne lenker 
 greenroofs.org
 greenroof.se
 International Green Roof Association

Infrastruktur
Klima
Miljø
Vann

it:Copertura#Tetto a giardino pensile